PATVIRTINTA

Vilniaus Gerosios Vilties progimnazijos direktorės

2023 m. spalio 3 d. įsakymu Nr.V-207

(2024-07 įsak. Nr. V-135 redakcija)

**VILNIAUS GEROSIOS VILTIES PROGIMNAZIJOS MOKINIŲ PAŽANGOS IR PASIEKIMŲ VERTINIMO TVARKA**

**I SKYRIUS BENDROSIOS NUOSTATOS**

1. Vilniaus Gerosios Vilties progimnazijos mokinių mokymosi pasiekimų vertinimo ir vertinimo rezultatų panaudojimo tvarkos aprašas (toliau – Aprašas) reglamentuoja Vilniaus Gerosios Vilties progimnazijos (toliau – progimnazija) mokinių mokymosi pasiekimų vertinimą ir vertinimo rezultatų panaudojimą ugdymo procesui progimnazijoje tobulinti.
2. Aprašas parengtas, vadovaujantis Mokinių, kurie mokosi pagal bendrojo ugdymo programas, mokymosi pasiekimų vertinimo ir vertinimo rezultatų panaudojimo tvarkos aprašu, patvirtintu Lietuvos Respublikos švietimo, mokslo ir sporto ministro 2023 m. rugpjūčio 31 d. įsakymu Nr. V- 1125, Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo, mokslo ir sporto ministro 2005 m. balandžio 5 d. įsakymu Nr. ISAK-556 (nauja redakcija nuo 2024-10-11) ir kitais teisės aktais, reglamentuojančiais mokinių pasiekimų ir pažangos vertinimą.
3. **SKYRIUS**

**MOKINIŲ MOKYMOSI PASIEKIMŲ VERTINIMO TIKSLAI IR BŪDAI. VERTINIMO REZULTATŲ PANAUDOJIMAS**

1. Mokinių mokymosi pasiekimų vertinimo tikslai:
	1. padėti mokiniui mokytis;
	2. pripažinti ir sertifikuoti mokymosi rezultatus;
	3. valdyti ugdymo proceso kokybę.
2. Mokinių pasiekimų ir pažangos vertinimu siekiama:
	1. mokiniams:
		1. paremti jų mokymąsi, teikiant grįžtamojo ryšio informaciją apie jų pasiekimus ir pažangą;
		2. sukurti sąlygas analizuoti savo mokymąsi ir priimti sprendimus dėl tolesnio mokymosi;
	2. mokytojams:
		1. įvertinti mokinio įgytus pasiekimus pagal bendrosiose ugdymo programose aprašytus pasiekimų lygius;
		2. priimti pagrįstus sprendimus tolimesniam ugdymui planuoti;
		3. kurti palankią ugdymo aplinką, atsižvelgiant į konkrečius mokinių poreikius;
		4. tikslingai teikti ir panaudoti vertinimo informaciją, bendradarbiaujant su mokinio tėvais/ atstovais pagal įstatymą, kitais ugdymo proceso dalyviais;
	3. mokinio tėvams/atstovams pagal įstatymą:
		1. sužinoti, kokią pažangą daro jų vaikas;
		2. gauti informacijos apie savo vaiko pasiekimų lygį ir tai, kaip padėti jam mokytis;
	4. progimnazijos vadovams: stebėti mokinių pažangą ir pasiekimus, juos analizuoti ir priimti sprendimus dėl progimnazijos ugdymo proceso organizavimo, pagalbos mokiniams ir mokytojams teikimo.
3. Vertinimo būdai yra šie:
	1. **formuojamasis** vertinimas užtikrina svarbiausio mokinių pasiekimų vertinimo tikslo – padėti mokytis – įgyvendinimą. Pažymiai vertinant formuojamuoju būdu nerašomi. Formuojamasis vertinimas apima:
		1. esamos mokymosi situacijos diagnozavimą;
		2. sąlygų mokiniams mokytis ir pademonstruoti, ką jie išmoko, sudarymą;
		3. grįžtamojo ryšio teikimą;
		4. sąlygų mokiniams mokytis su bendraklasiais ir iš bendraklasių užtikrinimą;
		5. savo mokymosi patirties permąstymą ir pasiekto rezultato įsivertinimą;
	2. mokyklos **vidinis apibendrinamasis** vertinimas:
		1. trumpesnio periodo (temos, skyriaus, ciklo, trumpalaikio projekto ir kt.) vertinimas;
		2. ilgesnio periodo (trimestro, pusmečio, mokslo metų ir ilgalaikio projekto) vertinimas;
		3. vertinant naudojami pažymiai, pasiekimų lygiai ir kiti simboliai;
		4. remiamasi kriterijais ir pasiekimų lygių aprašais;
	3. 5 **išorinis apibendrinamasis** vertinimas, organizuojamas Nacionalinės švietimo agentūros, vykdančios nacionalinius mokinių pasiekimų patikrinimus. NMPP rezultatai nėra konvertuojami į pažymius.
4. Vidinio apibendrinamojo ir išorinio apibendrinamojo vertinimo rezultatai aptariami progimnazijos direkciniuose pasitarimuose, metodinių grupių ir metodinės tarybos susirinkimuose, mokytojų tarybos posėdžiuose. Priimami sprendimai dėl progimnazijos ugdymo proceso organizavimo tobulinimo, mokymosi pagalbos teikimo mokiniams, metodinės pagalbos teikimo mokytojams, kai tai yra reikalinga.
5. **SKYRIUS**

**MOKINIŲ ĮGYTŲ KOMPETENCIJŲ VERTINIMAS**

1. Turiningas mokyklos gyvenimas užtikrina, kad mokiniai ugdosi kompetencijas atlikdami užduotis pamokų metu ir dalyvaudami kitose ugdomosiose veiklose. Todėl, vertindami mokinių įgytas kompetencijas, mokytojai vadovaujasi nuostata, kad:
	1. ugdant mokinių kompetencijas dalyku, jos vertinamos kartu su dalykiniais pasiekimais;
	2. mokinių kompetencijos, įgytos dalyvaujant socialinėse, pilietinėse, kultūrinėse ir kitose ugdomosiose veiklose, vertinamos analizuojant mokinių individualios pažangos stebėsenos lapus, socialinės-pilietinės veiklos pasus;
	3. mokinių įgytų kompetencijų ugdymo pagrindas yra prasmingos veiklos ir turtingos užduotys. Jomis laikomos probleminės, tiriamosios, analitinės, projektinės ir kt. užduotys bei veiklos. Joms įgyvendinti pasitelkiami įvairūs mokymosi šaltiniai bei aplinkos, svarstomi mokiniams aktualūs klausimai bei problemos ir mokomasi skirtingose aplinkose;
	4. skatinant individualią pažangą, didesnę vertę už pažymį turi mokytojo pastebėjimai apie atliktos užduoties kokybę ir rekomendacijos dėl užduoties atlikimo tobulinimo.
2. **SKYRIUS**

**MOKINIŲ MOKYMOSI PASIEKIMŲ VERTINIMO PRINCIPAI**

1. Vertinimo nuostatos ir principai:
	1. mokinių pasiekimų vertinimo esmė – padėti mokiniui mokytis ir tobulėti. Mokinių pasiekimų vertinimas grindžiamas atvirumu, nešališkumu, visų mokyklos bendruomenės narių bendravimu ir bendradarbiavimu;
	2. vertinama tai, kas buvo numatyta pasiekti ugdymo procese: mokinių žinios ir supratimas, bendrieji ir dalyko gebėjimai, kompetencijos ir kt.;
	3. vertinimas skirtas padėti mokytis – mokinys laiku gauna grįžtamąją informaciją apie savo mokymosi patirtį, pasiekimus ir pažangą, jis mokosi vertinti ir įsivertinti;
	4. vertinimas atviras ir skaidrus – mokiniai supažindinami su vertinimo kriterijais, su jais tariamasi dėl vertinimo procedūrų;
	5. vertinimas objektyvus ir veiksmingas – siekiama kuo didesnio vertinimo patikimumo, remiamasi bendrosiomis programomis;
	6. principingai reaguojama į mokinių nesąžiningumo atvejus, tokius kaip plagijavimas, nusirašinėjimas, naudojimasis pašaline pagalba atsiskaitymų metu ir pan.;
	7. vertinimo proceso metu gerbiamas mokinių privatumas ir išlaikomas konfidencialumas;
	8. neįskaitomas tekstas 5-8 klasės mokinio rašto darbe vertinamas nepatenkinamu pažymiu – 2**,** neįskaitomai parašytas žodis, formulė, santrumpa ar pan. 1-8 kl. mokinių darbe laikoma klaida.
2. **SKYRIUS**

**BENDROJI VIDINIO APIBENDRINAMOJO VERTINIMO TVARKA**

1. Mokinių mokymosi pasiekimų vertinimas grindžiamas aiškiais, mokiniams suprantamais ir žinomais kriterijais, susietais su bendrosiomis ugdymo programomis.
2. **1-4 pradinio ugdymo klasėse bei 5 -8 pagrindinio ugdymo klasėse** įgyvendinamos Pradinio ir pagrindinio ugdymo bendrosios programos, patvirtintos Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269.
3. **Pradinio** ugdymo klasių mokinių pažangos ir pasiekimų vertinimas:
	1. Pradinio ugdymo klasių mokinių ugdymosi pasiekimams ir daromai pažangai vertinti taikoma aprašomoji vertinimo sistema, pagrįsta idiografinio vertinimo nuostatomis.
	2. Mokslo metų pradžioje mokytoja(s) supažindina mokinių tėvus su ugdymo planu, raštu fiksuojamais idiografinio vertinimo principais, kartu aptaria abipusės informacijos pateikimo būdus.
	3. Mokinio mokymosi pasiekimai ugdymo laikotarpio pabaigoje apibendrinami ir vertinimo rezultatas fiksuojamas įrašu:
		1. patenkinamas įvertinimas – įrašai: „slenkstinis“, „patenkinamas“, „pagrindinis“, „aukštesnysis“, „atleista“ („atl.“), „įskaityta“ („įsk.“);
		2. nepatenkinamas įvertinimas – įrašai: „nepatenkinamas“, „neįskaityta“ („neįsk.“).
	4. Dorinio ugdymo (etikos ir tikybos), informatikos, teatro dalykų pasiekimai neskirstomi lygiais, vertinami įrašu „įskaityta“ („įsk.“) arba „neįskaityta“ („neįsk.“).
	5. Choro ir keramikos pasiekimų vertinimai neskirstomi lygiais, vertinami įrašu „įskaityta“ („įsk.“) arba „neįskaityta“ („neįsk.“).
4. Vertinimas, paskatinimai, pagyrimai, aprašai, padėkos, pastebėjimai bei rekomendacijos įrašomi į elektroninį dienyną.
5. ​ Baigiamosios (4-tos) klasės mokinių pasiekimai, atsižvelgiant į Bendrąsias programas, įvertinami vadovaujantis pradinio ugdymo programos baigimo pasiekimų ir pažangos vertinimo aprašu.
6. Mokinių žinios vertinamos sistemingai. Rekomenduojama mokinių pasiekimus vertinti tokiu dažnumu per pusmetį:

1 savaitinė pamoka – ne mažiau kaip 4 vertinimai;

2-3 savaitinės pamokos – ne mažiau kaip 7 vertinimai; 4-5 savaitinės pamokos – ne mažiau kaip 9 vertinimai; 6-7 savaitinės pamokos – ne mažiau kaip 11 vertinimų;

8 savaitinės pamokos – ne mažiau kaip 13 vertinimų;

1. **Pagrindinio** ugdymo - **5-8 klasių** mokinių - pasiekimai vertinami pagal Pagrindinio ugdymo bendrosiose programose aprašytus mokymosi pasiekimų lygius, taikant 10 balų vertinimo sistemą:

|  |  |
| --- | --- |
| Pasiekimų lygis | Pažymys |
| Aukštesnysis | 10 | Puikiai |
| 9 | Labai gerai |
| Pagrindinis | 8 | Gerai |
| 7 | Pakankamai gerai |
| Patenkinamas | 6 | Vidutiniškai |
| 5 | Patenkinamai |
| Slenkstinis | 4 | Silpnai/ Pakankamai patenkinamai |
| Nepatenkinamas | 3 | Labai silpnai/ Nepatenkinamai |
| 2 | Blogai |
| 1 | Labai blogai |

1. Mokinių žinios vertinamos sistemingai. Rekomenduojama mokinių pasiekimus vertinti tokiu dažnumu per trimestrą:
2. savaitinė pamoka - mokinio žinios vertinamos ne mažiau kaip 3 įvertinimais;
3. savaitinės pamokos - ne mažiau kaip 4 įvertinimais;
4. savaitinės pamokos - ne mažiau kaip 5 įvertinimais;
5. savaitinės pamokos - ne mažiau kaip 6 įvertinimais;
6. savaitinės pamokos - ne mažiau kaip 7 įvertinimais.
7. **Pažymiu** vertinami mokomųjų dalykų - lietuvių kalbos ir literatūros, užsienio kalbų (anglų, vokiečių, rusų ir kt.), istorijos, geografijos, matematikos, informatikos, gamtos ir žmogaus/ gamtos mokslų, fizikos, biologijos, chemijos, menų (muzikos, dailės, teatro, šokio), technologijų, fizinio ugdymo, kryptingo meninio ugdymo dalykų ( teatro ir chorinio dainavimo) pasiekimai.
8. **Įskaita** vertinami mokomųjų dalykų - dorinio ugdymo (etikos, tikybos), inžinerinių technologijų, finansinio raštingumo pradmenų bei gyvenimo įgūdžių - mokinių pasiekimai.
9. **5 klasių** mokinių vertinimas **adaptaciniu** periodu:
	1. mokiniams, pradedantiems pagrindinio ugdymo programą, adaptacinio laikotarpio metu pažymiai pradedami rašyti palaipsniui:
* rugsėjo mėnesį tik "7", "8", "9" ir "10" (pakankamai gerai, gerai, labai gerai, puikiai);
* spalio mėnesį tik "4", "5", "6", "7", "8", "9" ir "10" (patenkinami įvertinimai);
* lapkričio mėnesį pereinama prie 10 balų vertinimo sistemos;
	1. mokinių pasiekimai kontroliniais darbais netikrinami, žinių patikrinimui taikomas formuojamojo vertinimo metodas;
	2. adaptacinio laikotarpio pradžioje mokiniai rašo mokyklos vadovų patvirtintus diagnostinius lietuvių kalbos ir matematikos testus, siekiant nustatyti pradinį mokinių žinių ir gebėjimų lygį. Pažymiais nevertinama.
1. Mokinių, mokomų **pagal individualizuotas ar pritaikytas programas**, ugdymo rezultatai vertinami pagal atitinkamos programos reikalavimus:
	1. mokinių, mokomų pagal pritaikytas programas, žinios, gebėjimai ir įgūdžiai vertinami atsižvelgiant į Bendrosiose programose nustatytą mokomojo dalyko pasiekimų lygmenį;
	2. mokinių, mokomų pagal individualizuotas programas, žinios, gebėjimai ir įgūdžiai vertinami pagal jiems sudarytos programos įsisavinimo lygį. Jie gali būti vertinami labai gerais, gerais, patenkinamais ir nepatenkinamais įvertinimais (jei matyti, kad mokinys turi potencialių galių, bet nesistengia). Pagal individualizuotą programą besimokančių mokinių trimestrų pažymiai turėtų būti patenkinami. Jei mokinys nuolat gauna labai gerus ar nepatenkinamus įvertinimus, programa peržiūrima: ji arba per lengva, arba per sunki.
2. Mokinių **atsiskaitomųjų darbų** planavimas ir vykdymas:
	1. mokinių savarankiški, kontroliniai darbai, apklausos ir pan. vykdomos reguliariai, kaip to reikalauja dalyko mokymosi logika (baigus temą, skyrių, jų dalį ir pan.);
	2. 5-8 klasių mokytojai atsiskaitomuosius darbus pažymi ilgalaikiuose planuose;
	3. 5-8 klasių mokiniams per dieną negali būti skiriamas daugiau kaip vienas kontrolinis darbas; apie kontrolinį darbą mokiniai informuojami ne vėliau kaip prieš savaitę elektroniniame dienyne;
	4. Atsiskaitymų užduotys turi būti pateiktos taip, kad būtų aiški užduoties vertė taškais / balais, kad mokinys suprastų padarytas klaidas ir galėtų įsivertinti.
	5. Paskutinę trimestro savaitę kontroliniai darbai nerašomi.
	6. Paskutinę dieną prieš mokinių atostogas ir pirmą dieną po mokinių atostogų kontroliniai darbai nerašomi.
	7. Mokytojai kontrolinio darbo rezultatus mokiniams pristato ne vėliau kaip po 2 savaičių.
	8. 1-8 klasių mokinys, dėl ligos ar kitos pateisinamos priežasties neatvykęs į kontrolinį darbą ir kitą pamoką pristatęs pateisinamąjį dokumentą, įgyja teisę (suderinęs su mokytoju) atsiskaityti per 2 savaites po sugrįžimo į mokyklą. Praėjus šiam terminui, mokiniui įrašomas žemiausias nepatenkinamas įvertinimas („labai blogai“)“.
	9. 5-8 klasių mokinys, be pateisinamos priežasties nedalyvavęs kontroliniame darbe ir per savaitę nepateikęs pateisinamojo dokumento, tokią teisę praranda ir jam rašomas žemiausias nepatenkinamas įvertinimas („labai blogai“)“.
3. **Diagnostinis** vertinimas vykdomas per lietuvių kalbos ir matematikos pamokas mokslo metų pradžioje mokymosi situacijai nustatyti bei mokslo metų pabaigoje, siekiant įvertinti individualią pažangą bei pasiektą Bendrosiose programose apibrėžtą pasiekimų lygmenį.
4. 5-8 klasių mokytojas gali taikyti **suminį kaupiamąjį vertinimą ar kaupiamąjį vertinimą** skaičiuodamas kelių darbų įvertinimų **aritmetinį vidurkį**; apie jo taikymą/ netaikymą mokytojas informuoja mokinius mokslo metų pradžioje, aptardamas ir konvertavimo į pažymį būdus.
5. Apklausos būdų (metodų) įvairovę nustato mokytojas. Išimtinais atvejais, atsižvelgdamas į mokinio individualius poreikius ir galimybes, mokytojas parenka mokinio pažangai ir pasiekimams įvertinti tinkamus apklausos būdus ir formas (raštu, žodžiu).
6. **Projektinių darbų** vertinimas:
	1. Projektiniai darbai 3-4 klasėse vertinami formuojamuoju vertinimu; 5-6 klasėse – mokomojo dalyko pažymiu (jei integruoti du mokomieji dalykai – dviem pažymiais); 7-8 klasėse – metiniu projektinio darbo pažymiu, kurį sudaro visų trijų projektinio darbo etapų vertinimo vidurkis.
	2. Neatliktas projektinis darbas vertinamas nepatenkinamu pažymiu.
7. **SKYRIUS**

**MOKINIO MOKYMOSI PASIEKIMŲ FIKSAVIMAS BAIGIANTIS UGDYMO LAIKOTARPIUI**

1. Mokiniui, besimokančiam pagal **pradinio** ugdymo programą, II pusmečio mokymosi pasiekimų įvertinimas laikomas metiniu. Jei mokomasis dalykas įvertintas nepatenkinamai ir mokinys atlieka skirtą papildomą darbą bei pasiekia ne žemesnį kaip slenkstinį mokymosi pasiekimų lygį, tai papildomo darbo įvertinimas laikomas metiniu.
2. Fiksuojamas nepatenkinamas pusmečio dalyko įvertinimas tuo atveju, jei mokinys per šį laikotarpį be pateisinamos priežasties nelankė mokyklos ir neatliko tuo laikotarpiu skirtų vertinimo užduočių (pvz., kontrolinių darbų ir kt.), nepademonstravo pasiekimų, numatytų pradinio ugdymo bendrosiose programose. Jei mokinys neatliko per pusmetį skirtų vertinimo užduočių dėl pateisintų priežasčių (pvz., ligos), fiksuojamas įrašas „atleista“ („atl.“).
3. Mokiniui, besimokančiam pagal **pagrindinio** ugdymo programą ir atlikusiam skirtas vertinimo užduotis, trimestro dalyko įvertinimas fiksuojamas iš visų to laikotarpio pažymių, skaičiuojant jų aritmetinį vidurkį ir taikant apvalinimo taisyklę.
4. Fiksuojamas nepatenkinamas trimestro dalyko įvertinimas įrašu „neįskaityta“ („neįsk.“), jei mokinys be pateisinamos priežasties nelankė mokyklos ir iki trimestro pabaigos neatliko tuo laikotarpiu skirtų vertinimo užduočių (pvz., kontrolinių darbų ir kt.), nepademonstravo pasiekimų, numatytų pagrindinio ugdymo bendrosiose programose. Jei mokinys neatliko per trimestrą skirtų vertinimo užduočių dėl pateisintų priežasčių (pvz., ligos), fiksuojamas įrašas

„atleista“ („atl.“).

1. Dalyko metinis įvertinimas fiksuojamas iš I, II ir III trimestrų pažymių, skaičiuojant jų aritmetinį vidurkį ir taikant apvalinimo taisykles. Jei bent vienu trimestru fiksuotas įvertinimas įrašu

„neįskaityta“ („neįsk.“), tuomet dalyko metinis įvertinimas – „neįskaityta“ („neįsk.“). Jei pasibaigus ugdymo procesui buvo skirtas papildomas darbas, papildomo darbo įvertinimas laikomas metiniu.

1. Jei mokinys atvyko iš užsienio arba besigydydamas namie, medicininės reabilitacijos ir sanatorinio gydymo sveikatos priežiūros įstaigoje, stacionarinėje asmens sveikatos priežiūros įstaigoje, teikiančioje medicinos pagalbą, teisės aktų nustatyta tvarka bent vienu ugdymo laikotarpiu kai kurių dalykų nesimokė, dalyko metinis įvertinimas fiksuojamas atsižvelgus į kitais (turimais) ugdymo laikotarpiais pasiektus mokymosi pasiekimus.
2. Mokiniui, atvykusiam iš mokyklos, kurioje jo mokymosi pasiekimai buvo apibendrinami baigiantis pusmečiui, dalykų trimestrų ir metiniai įvertinimai fiksuojami gavus tos mokyklos pažymą apie mokymosi pasiekimus.
3. **SKYRIUS**

**KĖLIMAS Į AUKŠTESNĘ KLASĘ. UGDYMO PROGRAMOS BAIGIMAS. UGDYMO PROGRAMOS KARTOJIMAS**

1. Keliamosios (1–3, 5–8 ) klasės mokinys, turintis visų ugdymo plano dalykų patenkinamus metinius įvertinimus, keliamas į aukštesnę klasę.
2. Keliamosios klasės mokinio, turinčio kai kurių ugdymo plano dalykų nepatenkinamus metinius (papildomo darbo, jei buvo skirtas) įvertinimus, neatliktą socialinę pilietinę veiklą, kėlimo į aukštesnę klasę, palikimo kartoti ugdymo programos ar papildomo darbo skyrimo klausimus svarsto mokinį ugdę mokytojai, kiti ugdymo procese dalyvavę asmenys.
3. **Pradinio** ugdymo programos **baigiamosios** klasės mokinys, išskyrus besimokantį pagal pradinio ugdymo individualizuotą programą, turintis patenkinamus visų šios programos ugdymo plano dalykų metinius įvertinimus ir dalyvavęs lietuvių kalbos ir literatūros (skaitymas) ir matematikos nacionaliniuose mokinių pasiekimų patikrinimuose, išskyrus atvejus, kai švietimo, mokslo ir sporto ministro nustatytais atvejais yra atleidžiamas nuo mokymosi pasiekimų patikrinimo, laikomas baigusiu pradinio ugdymo programą, įgijusiu pradinį išsilavinimą ir teisę mokytis pagal pagrindinio ugdymo programą.
4. Pradinio ugdymo individualizuotos programos baigiamosios klasės mokinys, turintis visų šios programos ugdymo plano dalykų metinius įvertinimus, laikomas baigusiu pradinio ugdymo individualizuotą programą ir įgijusiu teisę mokytis tik pagal pagrindinio ugdymo individualizuotą programą.
5. Pradinio ugdymo programos baigiamosios klasės mokinys, turintis bent vieno dalyko nepatenkinamą metinį (po papildomo darbo, jei buvo skirtas) įvertinimą ir (ar) **nedalyvavęs be pateisintos priežasties lietuvių kalbos ir literatūros (skaitymo) ir matematikos nacionaliniuose mokinių pasiekimų patikrinimuose arba bent viename iš jų, paliekamas kartoti pradinio ugdymo programos 4 klasėje.**
6. Jei mokinys kartoja visą mokslo metų ugdymo programą antrus metus, jo turimi tos klasės (mokslo metų) dalykų metiniai įvertinimai laikomi negaliojančiais.
7. **SKYRIUS**

**AKADEMINIŲ ATOSTOGŲ SUTEIKIMAS**

1. Mokinio, besimokančio pagal bendrojo ugdymo programas, mokymasis gali būti pertrauktas, suteikiant jam akademines atostogas.
2. Akademinės atostogos mokiniui gali būti suteiktos dėl:
	1. ligos, gydytojų konsultacinei komisijai rekomendavus;
	2. nėštumo ir gimdymo ar vaiko priežiūros atostogų.
3. Sprendimas dėl akademinių atostogų įforminamas mokyklos vadovo įsakymu, kuriame nurodoma mokymosi pertraukimo (akademinių atostogų suteikimo) priežastis, akademinių atostogų trukmė bei grįžimo iš akademinių atostogų data.
4. Mokiniui sugrįžus iš akademinių atostogų, mokinys paskiriamas į klasę ir tęsia mokymąsi pagal bendrojo ugdymo programą, numatytą mokymo sutartyje. Pertraukęs mokymąsi dėl akademinių atostogų, iš jų sugrįžęs, jis gali tęsti nutrauktą mokymąsi pagal tos klasės ugdymo programą arba kartoti tos klasės ugdymo programą.
5. Jeigu pasibaigus mokinio akademinių atostogų terminui mokinys, neturintis 16 metų, nepateikia prašymo dėl mokymosi tęsimo ir negrįžta mokytis, mokykla imasi teisės aktų numatytų priemonių, užtikrinančių mokinio mokymąsi pagal privalomo švietimo programas.
6. Mokinys akademinių atostogų metu yra mokyklos mokinių sąrašuose, tačiau jo ugdymo apskaita dienyne netvarkoma.
7. **SKYRIUS BAIGIAMOSIOS NUOSTATOS**
8. Progimnazijos mokinių pažangos ir pasiekimų vertinimo tvarkos aprašas tvirtinamas direktoriaus įsakymu ir įsigalioja nuo įsakymo pasirašymo dienos.
9. Progimnazijos mokinių pažangos ir pasiekimų vertinimo tvarkos aprašas keičiamas bei koreguojamas pagal poreikį.
10. Su progimnazijos mokinių pažangos ir pasiekimų vertinimo tvarkos aprašu mokinius supažindina dalykų mokytojai, tėvai supažindinami klasės tėvų susirinkimų metu.
11. Atskirų dalykų vertinimo nuostatos ir kriterijai pridedami kaip šio įsakymo priedas (1 priedas).

\_\_\_\_\_\_\_\_\_\_\_\_\_\_\_\_\_\_\_

**1 priedas**

**MOKOMŲJŲ DALYKŲ VERTINIMO NUOSTATOS**

**PIRMASIS SKIRSNIS**

**DORINIS UGDYMAS (ETIKA, TIKYBA)**

1. Dorinio ugdymo (etikos, tikybos) mokymosi pasiekimai vertinami ir fiksuojami mokyklos nustatyta tvarka. Mokinių vertinimas suvokiamas kaip pagalba mokiniui sėkmingai mokytis, tobulėti ir bręsti. Vertinimas yra nuolatinis mokinio mokymosi patirties, pasiekimų, daromos pažangos stebėjimo, kaupimo, interpretavimo ir apibendrinimo procesas.
2. Vertinant dorinio ugdymo mokymosi rezultatus, laikomasi aiškių vertinimo kriterijų. Vertinama tik tai, ko mokiniai buvo mokomi. Pateikiant vertinimo informaciją akcentuojama ne klaidos ar nesėkmės, o tai, kokią pažangą padarė mokinys.
3. Remiantis vertinimo rezultatais numatoma mokymosi perspektyva, individualizuojamas ugdymo procesas.
4. Svarbi dorinio ugdymo proceso dalis yra neformalus formuojamasis vertinimas. Mokytojas stebi mokinių darbą klasėje, jų savijautą, nuostatas, elgesį, tarpusavio santykius, skatina pačius mokinius įsivertinti, ko išmoko, kokią pažangą padarė (pvz., tai galėtų būti pagyrimai, komentarai, į(si)pareigojimai, individualūs pokalbiai).
5. Mokiniai vertinami ne už pažiūras ar elgesį, o vadovaujantis Bendrųjų programų reikalavimais mokinių pasiekimams.
6. Vertinimas ,,Įskaityta“ rašomas už:
* atsiskaitomųjų užduočių ar darbų atlikimą;
* kūrybinius darbus;
* rašto darbus;
* teksto analizavimą ir interpretavimą;
* projektinius darbus ir pristatymą.
1. Vertinimas ,,neįskaityta“ rašomas už mokiniui skirtų darbų, atsiskaitomųjų užduočių, projektinių darbų neatlikimą, darbų atlikimą atmestinai, nesilaikant susitarimų ir t.t.
2. Per trimestrą mokinys turi gauti mažiausiai 3 įvertinimus ,,Įskaityta“. Dominuojantis vertinimas laikomas trimestro rezultatu.

**ANTRASIS SKIRSNIS**

**LIETUVIŲ KALBA IR LITERATŪRA**

1. Vertinimas planuojamas kartu su ugdymo procesu, remiantis Bendrosiomis programomis, NMPP reikalavimais ir progimnazijos mokinių pažangos ir pasiekimų vertinimo tvarkos aprašu.
2. Sudarant ilgalaikius planus numatomas preliminarus vertinamų darbų skaičius, diagnostinis vertinimas.
3. Vertinimas planuojamas taip, kad būtų stebimas bei vertinamas visų kalbinės veiklos rūšių gebėjimų ugdymasis. Per trimestrą mokinys gauna bent po **vieną-du pažymius**:
* už kalbėjimą,
* už teksto suvokimo užduotis, perskaitytos literatūros patikrą,
* už teksto kūrimo užduotis (rašinys, atpasakojimas, pastraipos),
* už kalbos užduotis (gramatikos užduotys, diktantai).
1. Kiekvienoje pamokoje taikomas formuojamasis ugdomasis vertinimas.
2. Kaupiamasis vertinimas: rašomas trijų-penkių pažymių **aritmetinis vidurkis** (galimas ir kitoks vertinimas), **suminis** dviejų-trijų darbų vertinimas.Kaupiamuoju vertinimu vertinama: pastraipų kūrimas, teksto analizės užduotys, vienos srities (temos) gramatikos užduotys, žodžių diktantas, kontrolinių darbų taisymas, darbas grupėje, namų darbų užduotys.
3. Atsiskaitomieji darbai (gramatikos užduotys, teksto suvokimo užduotys) vertinami pagal tų užduočių vertinimo normas taškais, o po to pagal skalę keičiami pažymiu:

|  |  |
| --- | --- |
|  Teisingų atsakymų apimtis | Balai |
| 95–100 proc.  | 10 |
| 85–94 proc.  | 9 |
| 75–84 proc.  | 8 |
| 65–74 proc.  | 7 |
| 55–64 proc.  | 6 |
| 45–54 proc.  | 5 |
| 30–44 proc.  | 4 |
| 20–29 proc.  | 3 |
| 1–19 proc.  | 2 |

1. Kalbėjimas, diktantai, atpasakojimai, rašiniai vertinami pagal BP pateiktus kriterijus ir normas.
2. Testų sudarymas ir vertinimas:

16.1. Morfologinis nagrinėjimas:

Vienos savarankiškos kalbos dalies nagrinėjimui įvertinti skiriama 2 taškai, nesavarankiška kalbos dalis – 1 taškas. Padaryta klaida – 0,5 taško, jei suklystama įvardijant kalbos dalį atimamas 1 taškas.

16.2. Žodžių daryba:

Vienas pateiktas nagrinėjimui žodis – 1 taškas. Vertinamas ne klaidų skaičius, o teisingai išnagrinėti žodžiai.

16.3. Sintaksinis nagrinėjimas:

Viena sakinio dalis – 1 taškas.

16.4. Rašybos ir skyrybos užduotys:

Sudarant testus vadovaujamasi principu, kad taškų skaičius atitiktų 1/3 įrašomų ortogramų ar punktogramų skaičiaus. Už padarytą klaidą atimamas 1 taškas.

16.5. Kalbos vartojimas:

Vienas pateiktas sakinys, konstrukcija – 1 taškas.

16.6. Nurodytų konstrukcijų radimas ir keitimas kitomis – 2 taškai. Nerasta nurodyta tiksli konstrukcija – 0 taškų.

16.7. Rašybos / skyrybos aiškinimas:

Iš dalies teisingai – 0,5 taško; teisingai paaiškinta – 1 taškas.

1. Nesąžiningai atliktas (naudojantis mobiliaisiais telefonais, medžiaga iš interneto, nusirašytas ir pan.) rašymo (teksto kūrimo), projektinis, kontrolinis ar namų darbas netaisomas ir vertinamas nepatenkinamai (vienetu).

***Pastabos:***

* *Normos gali būti šiek tiek koreguojamos atsižvelgiant į konkrečią situaciją.*
* *Atsiskaitomiesiems darbams skirtuose testuose nurodomas maksimalus užduočiai / klausimui skirtų taškų skaičius (mokinys atlikdamas testą žino maksimalų taškų skaičių).*

**TREČIASIS SKIRSNIS**

**UŽSIENIO KALBOS**

1. Pažymiu vertinama:

● kontroliniai darbai raštu, baigus temą/skyrių;

● patikrinamieji darbai (gramatikos, žodyno), baigus temos/skyriaus dalį;

● projektiniai darbai;

● 3–5 min. trukmės teminiai atsiskaitymai žodžiu (pasakojimas/monologas; pokalbis/dialogas);

● rašymo užduotys (laiškai; rašinys/esė) pagal pateiktą temą;

● audiovizualinio teksto suvokimo ir kūrimo užduotys.

1. Atsiskaitomieji darbai vertinami pagal tų užduočių vertinimo normas taškais, o po to pagal skalę keičiami pažymiu:

|  |  |
| --- | --- |
|  Teisingų atsakymų apimtis | Balai |
| 95–100 proc.  | 10 |
| 85–94 proc.  | 9 |
| 75–84 proc.  | 8 |
| 60–74 proc.  | 7 |
| 50–59 proc.  | 6 |
| 40–49 proc.  | 5 |
| 30–39 proc.  | 4 |
| 20–29 proc.  | 3 |
| 10–19 proc.  | 2 |
| 1-9 proc.  | 1 |

 **KETVIRTASIS SKIRSNIS**

**VISUOMENINIAI MOKSLAI (ISTORIJA, GEOGRAFIJA)**

1. Diagnostinis vertinimas taikomas baigus temą ar kurso dalį. Vertinami kontroliniai ir diagnostiniai darbai, savarankiškas darbas, kūrybiniai ir projektiniai darbai. Jų vertinimas apibrėžtas bendrųjų programų reikalavimais.
2. Kaupiamasis vertinimastaikomas vertinant namų darbus, apklausas žodžiu bei darbą pamokoje. Surinkus 7 + (pliusus), įrašomas „ 10“ į dienyną.
3. Formuojamasis –nuolatinis vertinimas ugdymo proceso metu. Vertinama atsakinėjimas į klausimus, geografinis pasakojimas, žemėlapio, pratybų pildymas, apklausa raštu, pastangos.
4. Surinktų taškų procentų ir pažymių atitikmens lentelė:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Klasė | Pažymys  | 1 | 2 | 3 | 4 | 5 | 6 | 7 | 8 | 9 | 10 |
| 5-67-8 | Teisingų atsakymų apimtis procentais. | Nesąžiningas, tyčinis užduoties neatlikimas arba nepateikimas mokytojui. | 0-10 | 11-22 | 23-35 | 36-50 | 51-64 | 65-75 | 76-84 | 85-94 | 95-100 |

**PENKTASIS SKIRSNIS**

**MATEMATIKA**

1. Matematikos pasiekimai per trimestrą įvertinami ne mažiau kaip 6 pažymiais.
2. Pažymiu įvertinami šie mokinių darbai ir veiklos:
* kontroliniai darbai baigus skyrių;
* savarankiški darbai;
* projektiniai darbai (pagal iš anksto aptartus kriterijus);
* prizinės vietos laimėjimas miesto, šalies olimpiadose bei konkursuose (įvertinamas pažymiu – 10).
1. Mokytojas gali naudoti kaupiamąjį pažymį (iki 3 pažymių per trimestrą): trijų ar daugiau mažesnių darbų (namų darbų, trumpų patikrinamųjų darbų) vertinimo taškai sumuojami ir konvertuojami į pažymį.
2. Savarankiškų ir kontrolinių darbų užduotys vertinamos taškais, pažymys rašomas vadovaujantis surinktų taškų procentų ir pažymių atitikmens lentele:

|  |  |  |
| --- | --- | --- |
| Lygis | Teisingų atsakymų apimtis procentais | Pažymys |
| Aukštesnysis | 94–100  | 10 |
|  | 84–93  | 9 |
| Pagrindinis |  71-83 | 8 |
|  |  56-70 | 7 |
|  |  43-55 | 6 |
| Patenkinamas |  28-42 | 5 |
| Slenkstinis |  17-27 | 4 |
| Nepatenkinamas |  5-16 | 3 |
|  |  0-4 | 2 |
|  | nesąžiningas (naudojosi neleistinomis priemonėmis), tyčinis užduoties neatlikimas arba nepateikimas mokytojui. | 1 |

**ŠEŠTASIS SKIRSNIS**

**GAMTOS MOKSLAI (GAMTOS MOKSLAI, BIOLOGIJA, CHEMIJA, FIZIKA)**

1. Gamtos mokslų pamokose mokiniai vertinami ne mažiau kaip 3 pažymiais per trimestrą. Viena savaitinė pamoka – ne mažiau kaip trys pažymiai, dvi savaitinės pamokos – ne mažiau kaip 4 pažymiai.
2. Skirtingų dalykų mokytojai taiko skirtingą kaupiamojo pažymio rašymo sistemą, su kuria supažindina mokinius rugsėjo mėnesio pradžioje.
3. Pažymiai yra rašomi už savarankiškus, kontrolinius, projektinius, praktinius -tiriamuosius darbus, integruotas veiklas, apklausas raštu. Visi rašto darbai vertinami vadovaujantis surinktų taškų procentų ir pažymių atitikmens lentele:

|  |  |  |
| --- | --- | --- |
| Lygis | Teisingų atsakymų apimtis procentais | Pažymys |
| Aukštesnysis |  94–100 | 10 |
|  |  84–93 | 9 |
| Pagrindinis | 71-83 | 8 |
|  | 56-70 | 7 |
|  |  43-55 | 6 |
| Patenkinamas |  28-42 | 5 |
| Slenkstinis |  17-27 | 4 |
| Nepatenkinamas |  15-16 | 3 |
|  |  0-4 | 2 |
|  | nesąžiningas (naudojosi neleistinomis priemonėmis), tyčinis užduoties neatlikimas arba nepateikimas mokytojui. | 1 |

1. Praktinių-tiriamųjų darbų vertinimas:
2. darbo tikslo ir hipotezės formulavimas – 2 taškai.
3. už aprašo eiliškumą ir tvarką – 2 taškai;
4. už darbo atlikimą, aprašymą ir rezultatų pateikimą – 4 taškai;
5. už išvadą – 2 taškai.

**SEPTINTASIS SKIRSNIS**

**PRADINIS UGDYMAS**

1. Pradinių klasių mokinių pasiekimų vertinimo sistema yra nepažyminė, pagrįsta idiografinio vertinimo nuostatomis. **Idiografinis** vertinimas – tai toks mokinių pažangos vertinimo principas, kai stebima ir vertinama vaiko daroma pažanga, lyginant to paties mokinio dabartinius pasiekimus su ankstesniaisiais.
2. Elektroniniame dienyne atsispindi mokinių pasiekimų vertinimo informacija. Pagal vertinimo tikslus taikomi šie pagrindiniai vertinimo tipai:

37.1. **Diagnostinis vertinimas** – vertinimas, kuriuo naudojamasi siekiant išsiaiškinti mokinio pasiekimus ir padarytą pažangą baigus temą ar kurso dalį, kad būtų galima numatyti tolesnio mokymosi galimybes, suteikti pagalbą įveikiant sunkumus.

37.2. **Formuojamasis vertinimas –** nuolatinis (kasdieninis) vertinimas ugdymo proceso metu, kuris padeda numatyti mokymosi perspektyvą, pastiprinti daromą pažangą, skatina mokinius mokytis analizuoti esamus pasiekimus ar mokymosi spragas, sudaro galimybes mokiniams ir mokytojams geranoriškai bendradarbiauti. Didžiąją dalį (apie 90 procentų ) vertinimo informacijos vaikams pateikiama žodžiu, fiksuojama tik tai, kas būtina. Prireikus mokinių darbuose ar elektroniniame dienyne parašomas komentaras apie mokinio kasdienius pasiekimus, daromą pažangą, spragas.

37.3. **Apibendrinamasis** **vertinimas** – vertinimas, naudojamas baigus programą. Jo rezultatai formaliai patvirtina mokinio pasiekimus ugdymo programos pabaigoje. Mokinio pusmečio dalykų vertinimai nustatomi apibendrinant mokinio padarytą pažangą per pusmetį. Mokytojas visą pusmetį stebi, fiksuoja mokinio pažangą, pasiekimus ir pusmečio gale apibendrina pusmečio rezultatus ir įvertina-nurodo mokinio pasiekimų lygį elektroniniame dienyne.

1. Mokiniai skatinami aptarti savo daromą pažangą ir ją įsivertinti. **Įsivertinimas** – tai paties mokinio daromi sprendimai apie daromą pažangą bei pasiekimus.
2. Elektroniniame dienyne pagal poreikį įrašomi komentarai apie kasdienius mokinių pasiekimus, daromą pažangą, spragas, taip pat įrašomi diagnostinių darbų rezultatai. Visi pa(si)tikrinamieji darbai, testai, savarankiški darbai, baigiamieji darbai lygiais mokiniams nenurodomi.
3. Bendrosiose pradinio ugdymo programose yra nurodyti 4 pasiekimų lygiai: aukštesnysis, pagrindinis, patenkinamas, slenkstinis bei jų požymiai, kurie padeda mokytojui įvertinti mokinių pasiekimus ir daromą pažangą.
4. Baigus pradinio ugdymo programą rengiami pradinio ugdymo programos baigimo pasiekimų ir bendrųjų kompetencijų vertinimo aprašai.
5. **Lietuvių kalba**

Klausymas ir kalbėjimas, skaitymas ir literatūros bei kultūros pažinimo pradmenys, rašiniai, samprotavimai vertinami formuojamuoju vertinimu.

Diagnostiniu - vertiname pa(si)tikrinamuosius darbus:

diktantus, teksto suvokimo testus, lietuvių kalbos skyriaus apibendrinamuosius testus.

a – 100 – 85 proc.

pg – 84 – 65 proc.

pt – 64 – 45 proc.

sl – 44 – 35 proc.

np – 34 – 0 proc.

1. **Matematika**

Diagnostiniu - vertiname pa(si)tikrinamuosius darbus:

skyriaus apibendrinamuosius testus, savarankiškus darbus, matematinius diktantus (apklausas).

a – 100 – 85 proc.

pg – 84 – 65 proc.

pt – 64 – 45 proc.

sl – 44 – 35 proc.

np – 34 – 0 proc.

1. **Gamtos mokslai/ visuomeninis ugdymas**

Diagnostiniu - vertiname pa(si)tikrinamuosius darbus:

skyriaus apibendrinamuosius testus, savarankiškus darbus, apklausas, greitojo pasitikrinimo užduotis (Eduka).

a – 100 – 85 proc.

pg – 84 – 65 proc.

pt – 64 – 45 proc.

sl – 44 – 35 proc.

np – 34 – 0 proc.

1. **Dailės/technologijų** mokinių pasiekimai bei pažanga yra vertinama dažniausiai formuojamuoju vertinimu.
2. **Fizinio ugdymo** - diagnostiniu - vertiname fizinio pajėgumo testus.